Rampas Cintaku

Rampas Cintaku adalah sebuah drama iQIYI Original arahan Ejump Mohd, dibintangi oleh Fasha Sandha, Afieq Shazwan dan Zarul Husin. Drama ini bersiaran pada 23 September hingga 4 November 2022 bagi Musim pertama dan Musim kedua pula bersiaran pada 19 Januari hingga 24 Februari 2024. Original IQIYI dengan kerjasama diantara iQIYI Malaysia dan Grab Malaysia. Drama bersiri ini boleh ditonton di platform penstriman iQIYI melalui pautan: https://www.iq.com/play/rampas-cintaku-episode-1-1b5pco0vm50 atau di laman web: www.iQ.com/local.

Pada 2024, Rampas Cintaku ke musim baru dipanggil Rampas Cintaku 2 ditayangkan di 19 Januari dalam iQIYI Malaysia.

Adaptasi
Rampas Cintaku merupakan adaptasi dari novel yang berjudul 'Rampas Cintamu' tulisan Puteri Jacaranda, terbitan NovelPlus.

Ringkasan siri

Musim 1 (2022)

Kisah Rizal (Afieq Shazwan), jejaka muda yang terdesak untuk keluar dari kemelut hutang, kemiskinan dan gangguan Ah Long. Beliau membuat keputusan bekerja di kelab malam untuk gaji lebih tinggi, Di situ, beliau bertemu dengan ahli perniagaan wanita kaya dan terbilang bernama Datin Safieya (Fasha Sandha). Walaupun sudah berkahwin dengan Dato Jeffri (Zarul Husin), Datin Safieya menggoda Rizal dan menjanjikannya kehidupan mewah sekiranya sanggup menjadi teman lelakinya.

Musim 2 (2024)

Berkisarkan tentang Datin Safieya (Fasha Sandha) bergelut dengan dilema apabila kemunculan semula bekas suaminya, Dato’ Jefri (Zarul Husin) yang cuba menggugat rumah tangga bahagia yang dibina bersama Rizal (Afieq Shazwan).

Situasi menjadi semakin tragis apabila Safieya kehilangan Rizal secara tiba-tiba dan ini membuatkan dia berasa semakin tertekan.

Pelakon
 Afieq Shazwan sebagai Rizal 
 Fasha Sandha sebagai Datin Safieya 
 Zarul Husin sebagai Dato Jefri 
 Puteri Balqis sebagai Rina 
 Zarynn Min sebagai Mak Ngah Ila 
 Datin Fadilah Mansor sebagai Hajah Salmi 
 Ady Mohammad sebagai Ashraf 
 Erynn Abdullah sebagai Ayuni 
 Aidil Aziz sebagai Sharul 
 Aniq Iffat sebagai Farid 

Waktu tontonan
Drama ini bersiaran sebanyak 14 episod, dengan penstriman episod baru adalah setiap Jumaat dan Sabtu, jam 9 malam.

Rujukan
 https://www.iq.com/album/rampas-cintaku-2022-v814laxpph?lang=ms_my 
 https://www.myinfotaip.com/2022/06/rampas-cintaku.html
 https://www.mstar.com.my/spotlight/hiburan/2022/09/14/sedar-jabatan-netizen-akan-jalankan-tugas-fasha-sandha-profesional-dan-tahu-batasan-dengan-pelakon-lelaki